পঞ্চায়েত একটি ভারতীয় হিন্দি ভাষার হাস্যরসাত্মক–নাট্য ওয়েব ধারাবাহিক, যা অ্যামাজন প্রাইম ভিডিও-এর জন্য দ্য ভাইরাল ফিভার দ্বারা নির্মিত হয়েছে। চন্দন কুমারের লেখা ধারাবাহিকটি পরিচালনা করেছেন দীপক কুমার মিশ্র, যেটিতে অভিনয় করেছেন জিতেন্দ্র কুমার, রঘুবীর যাদব, নীনা গুপ্তা, চন্দন রায়, ফয়সাল মালিক প্রমুখ।  পঞ্চায়েত ২০২০ সালের ৩ এপ্রিল অ্যামাজন প্রাইম ভিডিওতে প্রিমিয়ার হয়েছিল। ধারাবাহিকটি অধিকাংশ সমালোচকদের কাছ থেকে ইতিবাচক মন্তব্য পেয়েছিল। ফিল্মফেয়ার ওটিটি পুরস্কারের উদ্বোধনী অনুষ্ঠানে ধারাবাহিকটি শ্রেষ্ঠ অভিনেত্রী ব্যতিত হাস্যরসাত্মক ধারাবাহিক বিভাগে সমস্ত মনোনয়ন জিতে নেয়। ধারাবাহিকটির জন্য চন্দন কুমার শ্রেষ্ঠ মৌলিক গল্প, চিত্রনাট্য ও সংলাপের জন্যও মনোনীত হয়েছিল, যদিও এতে তিনি জয়ী হননি।  ধারাবাহিকটির দ্বিতীয় মৌসুম ১৮ মে, ২০২২, তৃতীয় মৌসুম ২৮ মে, ২০২৪ এবং চতুর্থ মৌসুম ২৪ জুন ২০২৫-এ মুক্তি পায়।   অভিনয়ে   কেন্দ্রীয়   জিতেন্দ্র কুমার – অভিষেক ত্রিপাঠি, পঞ্চায়েত সচিব  নীনা গুপ্তা – মঞ্জু দেবী, প্রধান  রঘুবীর যাদব – ব্রজভূষণ দুবে, মঞ্জু দেবীর স্বামী, প্রধান-পতি  ফয়সাল মালিক – প্রহ্লাদচাঁদ "প্রহ্লাদ" পান্ডে, উপ-প্রধান  চন্দন রায় – বিকাশ, অফিস সহকারী  সানভিকা – রিঙ্কি, প্রধানের মেয়ে   পুনরাবৃত্ত   বিশ্বপতি সরকার – প্রতীক, অভিষেকের বন্ধু (মৌসুম ১)  সতীশ রায় – সিদ্ধার্থ গুপ্ত ওরফে সিদ্ধু, অভিষেকের বন্ধু (মৌসুম ২)  সুনিতা রাজওয়ার – ক্রান্তি দেবী (মৌসুম ২)  শুভেন্দু চক্রবর্তী – মঙ্গল  শ্রীকান্ত বর্মা – পরমেশ্বর  অশোক পাঠক – বিনোদ (মৌসুম ২)  পঙ্কজ ঝা – বিধায়ক চন্দ্র কিশোর সিং (মৌসুম ২)  দিবাকর ধিয়ানি – সুধীর জয়সওয়াল বিডিও (মৌসুম ২)  সুশীল টন্ডন – ভিন্দেশ্বর  মোবারক খান – ওয়ার্ড সদস্য ১  কমল রায় – ওয়ার্ড সদস্য ২  গোবিন্দ লোভানি – ওয়ার্ড সদস্য ৩  বাল মুকুন্দ রাই – ওয়ার্ড সদস্য ৪  সেলিম আনসারী – ওয়ার্ড সদস্য ৫  মো. শাকির – ওয়ার্ড সদস্য ৬  দীনেশ তিওয়ারি – ওয়ার্ড সদস্য ৬  কৈলাশ করোশিয়া – ওয়ার্ড সদস্য ৮  দুর্গেশ কুমার – ভূষণ ওরফে বানারাকাস  দীপেশ সুমিত্র জগদীশ – ফটোগ্রাফার  সন্দীপ শিখর – দীনবন্ধু  শ্রীকান্ত বর্মা – পরমেশ্বর  জ্যোতি দুবে – সুষমা  রাজেশ জাইস – বীরেন্দ্র গুপ্ত (বিডিও)  আসিফ খান – গণেশ, বিয়ের বর (মৌসুম ১)  প্রতীক পাচৌরি – বাবলু  দীপেশ বিনয়ানি – বিডিও-এর সহকারী  এবাবদুল্লাহ খান – ডাবলু  অঙ্কিত মটঘরে – মুদি দোকানদার  উষা নগর – দীনবন্ধুর মা  আদিত্য শর্মা – বরের পিতা / গণেশের পিতা  শশী বর্মা – মাস্টারজি  বিশ্বনাথ চ্যাটার্জী – সাব ইন্সপেক্টর  কুসুম শাস্ত্রী – জেলা ম্যাজিস্ট্রেট  শুভম – গুন্ডা ১  প্রয়াগ সাহু – গুন্ডা ২  অরবিন্দ ভাগবত – ডিএম-এর সহকারী   পর্ব    মৌসুম ১    মৌসুম ২    মৌসুম ৩    মৌসুম ৩    মুক্তি   মৌসুম ১  অ্যামাজন প্রাইম ভিডিও ২০২০ সালের জানুয়ারিতে আটটি নতুন ভারতীয় অরিজিনাল প্রকাশের ঘোষণা করে, পঞ্চায়েত সেগুলোর মধ্যে একটি। পঞ্চায়েতের অফিসিয়াল ট্রেলারটি ১৯ মার্চ ২০২০-এ প্রকাশিত হয়েছিল। আট পর্বের ধারাবাহিকটি ৩ এপ্রিল ২০২০-এ প্রিমিয়ার হয়েছিল। ২০২০ সালের মে মাসে নির্মাতারা ভক্তদের অনুরোধের পরে ধারাবাহিকের তামিল ও তেলুগু ডাব করা সংস্করণ প্রকাশ করেন।   মৌসুম ২  ২৮ এপ্রিল ২০২২-এ নির্মাণ কাজ শেষ হওয়ার পরে দ্বিতীয় মৌসুম প্রকাশের ঘোষণা করা হয়েছিল। ২ মে ২০২২-এ ঘোষণা করা হয়েছিল যে, দ্বিতীয় মৌসুমটি ২০ মে ২০২২-এ প্রিমিয়ার হবে। তবে প্রাইম ভিডিও ১৮ মে ২০২২-এ প্রকৃত প্রিমিয়ারের তারিখের দুই দিন আগেই সমস্ত পর্ব প্রকাশ করে।   মৌসুম ৩  তৃতীয় মৌসুম ২০২৪ সালের শুরুর দিকে মুক্তি পাবার কথা থাকলেও বিলম্বিত হয়। এটি নিশ্চিত করা হয় যে, এই মৌসুমেও পূর্বের দুইটি মৌসুমের মতো ৮টি পর্ব থাকবে। অনেক বিলম্বিত করার পর এটি ২৮ মে, ২০২৪-এ মুক্তি পায়।   মৌসুম ৪  ৩ এপ্রিল ২০২৫-এ নির্মাণের পঞ্চবার্ষিকী উপলক্ষে নির্মাতারা ঘোষণা করেন যে, এর চতুর্থ মৌসুম ২ জুলাই ২০২৫-এ মুক্তি পাবে। পরবর্তীতে এটি পরিবর্তন করে ২৪ জুন নির্ধারণ করা হয়।   তথ্যসূত্র    বহিঃসংযোগ     বিষয়শ্রেণী:২০২০-এ অভিষিক্ত ভারতীয় টেলিভিশন ধারাবাহিক বিষয়শ্রেণী:ভারতীয় ওয়েব ধারাবাহিক বিষয়শ্রেণী:হিন্দি ভাষার ওয়েব ধারাবাহিক বিষয়শ্রেণী:টিভিএফ প্লে-এর অনুষ্ঠান বিষয়শ্রেণী:অ্যামাজন প্রাইম ভিডিওয়ের মৌলিক অনুষ্ঠান